Krugovanje
Subtitle: 1978-1987
By: Dejan Stojanović.
Edition: 1. izd.
Series: Savremeni jugoslovenski pisci; Savremeni jugoslovenski pisci (Narodna knjiga (Firm))
Publisher: Narodna knj.
Published: 1993
Place of publication: Beograd
Language: srp
Number of pages: 74
Subjects: Poetry
Genres: Reflexive Poetry
First sentence: Ako znao jesam
Description: PESNIČKI KRUGOVI DEJANA STOJANOVIĆA 

U razuđenoj slici naše savremene poezije pažljiviji čitalac može prepoznati jedan njen tok koji baštini neka izrazito refleksivna iskustva pesničke tradicije, korespondira sa našim srednjovekovljem, otvara se za njegova vizantijska sazvučja, i u kontekstu savremenog pesništva najviše se približava modernom klasicizmu. U prvom talasu našeg posleratnog pesništva taj tok je bio u samom temelju obnove, da bi danas bio gotovo potisnut. 

Izgleda da se upravo danas, u atmosferi gotovo pune zasićenosti praksom smenjivanja pesničkih trendova, srpsko pesništvo opet vraća svojim temeljnim tokovima. Ova slika laganog preokreta, jedne dugo očekivane preorijentacije na našoj pesničkoj sceni, po svemu sudeći već se događa i već se oseća u aktuelnoj knjizevnoj atmosferi. Iščitavanje pesničkog rukopisa Dejana Stojanovića "Krugovanje", izaziva asocijacije jednog ovakvog talasa koji nije vise u ilegali, nego se pretvara u aktuelan pesnički fenomen. Dejan Stojanović očigledno ne trpi uticaj nijedne škole savremenog pevanja, nije se poveo ni za jednim pomodnim pesničkim trendom, niti je upao u makaze nekog senzibiliteta, kao "pratilac". Reč je o pesniku iskazne i misaone zrelosti, izrazito refleksivnom, neretko diskurzivnom, sa stihom koji vec u prvom sloju oživljava atmosferu klasične starine. Lako je uočljivo šta Stojanovića posebno obeležava u kontekstu savremenih pesničkih strujanja. U tkanju pesme i građenju stiha pesnik se vratio antičkoj formi iskaza, teškom i sporom hodu iskazne građe, tonu dostojanstvenom i gotovo svečanom, i onoj vrsti mudrovanja u stihu koje se negovalo u antička vremena. Taj antički ton, sasvim u sazvučju i atmosferi klasične starine, a koji u savremenom kontekstu odjekuje sasvim moderno, izbija iz gotovo svake Stojanovićeve pesme i daje ton celoj knjizi. 

Daleko od eksperimenata, od iskušenja hazarda i pesničkog pustolovlja, Stojanovićeve pesme odisu dostojanstvom antičkih formi. Slično postupku slikara, Stojanović svoje guste iskaze, najčesce mediteranski kolorisane, kondenzuje u kratke, harmonicne celine, iznenađujuće uspešnosti. Njegove pesme su, po pravilu, kondenzovane forme, satkane od sažetih iskaza. U drugom delu knjige pesnicka paleta kao da se zamračuje, pojavljuju se elementi fantastičnog i halucinantnog, pa i apokaliptički tonovi. Međutim, načelo kondenzacije i konzistentnost forme kod Stojanovića nikada ne dolaze u pitanje. Apokaliptičke scene i slike zla prikazuju se u krupnim blokovima, koji deluju poput krupnih poteza kakvog arhitekte ili skulptora. Takve su pesme "Vizija", "Šahovska tabla", "Dolazak mraka", "Gutačica", koje sve odreda deluju kao kompozicije. Stiče se utisak da je Dejan Stojanović pojedine pesme pisao uz likovne kompozicije: do te mere su u njima vizuelno-imaginativni efekti impresivni. 

Pravo je čudo da Dejan Stojanović nije do sada uspeo da svoje pesništvo uspešnije eksponira na javnoj sceni savremene srpske poezije. Specifičan, iznenađujuće originalan, izvan tokova kolektivno negovanih senzibiliteta i pomodnih trendova, Stojanović je izrazit primer stvaralačkog individualizma u generaciji koja je taj individualizam najmanje negovala. Zato je njegova knjiga "Krugovanje" ne samo primer izrazitog pesničkog dometa, koji predstavlja snažan prilog i podsticaj izuzetno značajnom toku našeg pesništva, nego i objava jednog moralnog i duhovnog projekta. Projekta koji pripada tradiciji srpske duhovnosti u najboljem i najizvornijem smislu te reči. 

-Alek Vukadinović, 1986.
Notes: In Serbo-Croatian (Cyrillic).
Table of contents: label: KRUGOVANJE
title: Ako jesam, Daleki sluh, I beskraj šta ti znači, Reminiscencija, Stapanje, Rastrojstvo, Otkrovenje, Milenarija, Mislilac, S druge strane vida
pagenum: 7; label: SVICI
title: Svetlost naroda, Svetionik, Eteroplan, Crna Gora, Zaštitna reč, Divovi, Hegemonikon
pagenum: 19; label: MANTIKORA
title: Razgovori atoma, Kresivo, Staze, Muzika izvora, Šta si, Buđenje sveta, Krug
pagenum: 29; label: ČUVAR BEZ KLJUČEVA
title: Hodu u susret, Uspon varvarina, Aleksandar veliki, Jan Palah, Plavo, Čovek i planina, Plava planina, U tišini veka, Ptice zovu, Traženje iskre, Isti prah, Enformel, Novi vandali
pagenum: 41; label: MRAK ČEKA
title: Sukob, Kameno drveće, Sevanje ponora, Paklena zver, Poživotinjenje, Predeo mira, Vizija, Šahovska tabla, Dolazak mraka, Gutačica, Melodija najstarijeg zavičaja, (Reč samo)
pagenum: 57; label: PESNIČKI KRUGOVI DEJANA STOJANOVIĆA
title: Alek Vukadinović
pagenum: 69; title: Beleška o autoru
pagenum: 71